CELEX: E2020J0003
Language: ro
Date: 2021-03-25 00:00:00
Title: Hotărârea Curții din 25 martie 2021 în cauza E-3/20 Guvernul Norvegiei, reprezentat de Ministerul Sănătății și al Serviciilor de Îngrijire (Helse- og omsorgsdepartementet) / Anniken Jenny Lindberg (Libera circulație a persoanelor – Directiva 2005/36/CE – Recunoașterea calificărilor profesionale – Accesul la profesia de medic dentist – Recunoaștere automată) 2021/C 303/07

29.7.2021   
            
            
               RO
            
            
               Jurnalul Oficial al Uniunii Europene
            
            
               C 303/10
            
         
      HOTĂRÂREA CURȚII
      din 25 martie 2021
      în cauza E-3/20
      Guvernul Norvegiei, reprezentat de Ministerul Sănătății și al Serviciilor de Îngrijire (Helse- og omsorgsdepartementet) / Anniken Jenny Lindberg
      
         
            (Libera circulație a persoanelor – Directiva 2005/36/CE – Recunoașterea calificărilor profesionale – Accesul la profesia de medic dentist – Recunoaștere automată)
         
      
      (2021/C 303/07)
      În cauza E-3/20, Guvernul Norvegiei, reprezentat de Ministerul Sănătății și al Serviciilor de Îngrijire (Helse- og omsorgsdepartementet) / Anniken Jenny Lindberg – CERERE înaintată Curții în temeiul articolului 34 din Acordul dintre statele AELS privind instituirea unei Autorități de Supraveghere și a unei Curți de Justiție de către Curtea Supremă a Norvegiei (Norges Høyesterett), cu privire la interpretarea Directivei 2005/36/CE a Parlamentului European și a Consiliului din 7 septembrie 2005 privind recunoașterea calificărilor profesionale, în special interpretarea articolului 21, astfel cum a fost adaptat la Acordul privind Spațiul Economic European, Curtea, compusă din Páll Hreinsson, președinte, Per Christiansen (judecător-raportor) și Bernd Hammermann (judecător), a pronunțat hotărârea la 25 martie 2021, al cărei dispozitiv prevede următoarele:
      
                  1.
               
               
                  Pentru a beneficia de recunoașterea automată prevăzută la articolul 21 alineatul (1) din Directiva 2005/36/CE a Parlamentului European și a Consiliului din 7 septembrie 2005 privind recunoașterea calificărilor profesionale, un solicitant trebuie să dețină toate certificatele care însoțesc titlurile de calificare enumerate în anexa V la directivă, în conformitate cu cerințele statului de origine pentru profesia în cauză.
               
            
                  2.
               
               
                  Articolele 28 și 31 din Acordul privind SEE trebuie interpretate în sensul că impun unui stat gazdă să efectueze o evaluare individuală a cunoștințelor și a formării atestate de calificările profesionale ale unui solicitant și în cazul în care solicitantul vrea să i se acorde accesul la o profesie care se încadrează în categoria profesiilor care fac obiectul unor condiții minime de formare profesională coordonate, dar care nu îndeplinește condițiile prevăzute la articolul 10 sau 21 din Directiva 2005/36/CE.
               
            
                  3.
               
               
                  O evaluare individuală a cunoștințelor și a competențelor unui solicitant de către statul gazdă trebuie să implice o comparație a tuturor diplomelor, certificatelor și altor titluri oficiale de calificare și a experienței solicitantului cu propriile cerințe de exercitare a profesiei în cauză. În cazul în care cunoștințele și calificările solicitantului atestate prin diplomă și prin experiența profesională relevantă nu sunt echivalente celor impuse de statul gazdă sau corespund doar parțial acestora, statul respectiv trebuie să precizeze formarea profesională care îi lipsește solicitantului pentru a putea absolvi sau pentru a-și putea completa formarea.
               
            
                  4.
               
               
                  Faptul că un solicitant nu are acces deplin la profesie în statul de origine nu poate fi determinant pentru a aprecia dacă solicitantului i se poate acorda accesul la aceeași profesie în statul gazdă.